Bayan ng Cabugao: MAPABORAN TI AMIN A MAKIPARTISIPAR TI PANAG-DAYO\nCabugao, Ilocos Sur - Nasayud ti pannakatarabay ita ti Dayo-Cabugao maigapu iti nasamay a pannakamonitor ti panagwerret ti puonan nga agsirsirkular nga iturturong ti Management ken ti assideg a panagkikita dagiti ag-dadayo iti linawas.\nImbatad ni Mr. Dante Naval, Municipal Meat Inaspector a maysa nga indikasion ti panagdur-as ti Dayo ket ti pannakaipasdeken ti baro a pagopisinaan dagiti mangiturturong ti Slaughterhouse ken Municipal Livestock Office a mabangon met laeng iti nagsaadan ti dati nga Municipal Livestock Office. Daytoy a proyekto ket inlungalong ti Gobierno Munisipal iti panangidaulo ni Mayor Edgardo “Ediboy” S. Cobangbang, Jr. tapno maikkan ti napintas a pagyanan dagiti umili a maki-transaksion iti pakaseknanda.\nNupay kasta, iti pannakiuman ti Web In-Action kadagiti makidaydayo idi Agosto 25, 2012, imbatadda a nalaka a matun-oyanen ti panggep ti Dayo nga agserbi para iti pagsayaatan ti sapasap kas impaganetget ni Mayor Ediboy iti panangrugi ti operasion ti Dayo.\nKanaig daytoy, babaen ti nakammayet a panagtutunos dagiti dumadayo, koridor, agpupuonan, agparparti ken iti naan-anay a panangtarabay ti Gobierno Munisipal kadakuada ket masaluadan ti interes ti tunggal maysa iti pannakipagnamingda iti pakaseknan ken pannakaidur-as ti industria ti animales. # (Web In-Action)